OpenLLM-France/wikimedia huggingface dataset:
# Anna-Maria Osipow

Anna-Maria Ruija Sätene Osipow, jaiotzez Virtasalo, (Sortavala, 1935eko uztailaren 25a – Järvenpää, 2024ko apirilaren 14a) finlandiar eskultore eta zeramikaria izan zen.

## Bizitza

Kalervo Virtasalo eta Maire Kaarina Hämäläinenen alaba, Anna-Maria Virtasalo 1935ean jaio zen. Zeramikagintza ikasi zuen Arte eta Eskulangintza Eskolan Elsa Eleniusen zuzendaritzapean, eta 1955ean edo 1956an arte aplikatuetako ikastaroa burutu zuen. Parisko M. Barriersen zeramika estudioan ere ikasi zuen. 1962an tailer pertsonala izan zuen, eta 1967az geroztik nazioarteko erakusketetan parte hartu zuen. Artista gisa, Osipowek obra abstraktuak zein irudikapenezkoak sortu zituen, baina askotan azken horiek gehiegizkoak eginez edo, adibidez, objektuak humanizatuz. Lan batzuk surrealistatzat har daitezke. Toki publikoetarako ere sortu zituen zeramikazko artelanak. Lehen zeramikazko erliebe publikoa 1978an egin zuen Kerava hirirako, eta 1984an Elämän virta izeneko lana sortu zuen Helsinkiko Vartiokylä auzoko San Mateo elizarako.
1968an hirugarren saria irabazi zuen Helsinkiko erliebe lehiaketan, eta 1975ean lehen saria Lahtiko Bienalean. 1986an gobernuak 15 urteko diru-laguntza eman zion. 2005ean Finlandiako Arte Elkartearen saria jaso zuen. Finlandiako Eskultoreen Elkarteko ohorezko kidea ere izan zen.
1961ean Paul Osipow artistarekin ezkondu zen, baina 21 urteren ostean dibortziatu zen.
2024ko apirilaren 14an hil zen Järvenpään, 88 urte zituela.

## Erreferentziak

* 1 2 3 (Finlandieraz) Hämäläinen, Irja; Rantala, Risto; Hollmén, Hannakatri. (1994). «Osipow, Anna-Maria» Kuka kukin on. Who's who in Finland. Henkilötietoja nykypolven suomalaisista 1994. Helsinki: Otava, 672 or. ISBN 951-1-12833-7..
* 1 2 3 (Suedieraz) Bonsdorff, Bengt von. «Osipow, Anna-Maria» Uppslagsverket Finland (Noiz kontsultatua: 2024-05-22).
* 1 2 (Finlandieraz) «Anna-Maria Osipowin kuolinilmoitus» Helsingin Sanomat: B26. 2024-05-12.
* 1 2 3 (Finlandieraz) Ilvas, Juha. (1989). «Anna-Maria Osipow» Kansallistaidetta. Suomalaista taidetta Kansallis-Osake-Pankin kokoelmissa. Helsinki: Kansallis-Osake-Pankki, 352-353 or. ISBN 951-889-000-5..
* 1 2 (Finlandieraz) «Anna-Maria Osipowin mukaan hyviin juhliin tarvitaan vain pari mummoa, jotka ovat hyviä avaamaan samppanjapulloja» HS 2015-07-25 (Noiz kontsultatua: 2016-07-05).

## Kanpo estekak

* Datuak: Q25454463
# Anna (2019ko filma)

Anna (normalean ANИA idatzia) 2019ko Luc Besson frantziar zinema zuzendariaren thrillerra da.

## Sinopsia

Oharra: Atal honek istorio osoa edo amaiera argitzen du.
Anna, etxeko indarkeriaren biktima izan den errusiar eder gazteak edozer egingo du harrapatuta dagoen bizitzatik ihes egiteko. Destinoaren bira batean, gogo txarrez onartzen du KGBko Alex ofizialaren eskaintza: urtebeteko entrenamenduaren ondoren, KGBaren hiltzaile gisa lan egin behar du bost urtez Olga izeneko buruzagi baten pean, eta, ondoren, nahi duen bezala jarraitu ahal izango du bere bizitzarekin. KGBko burua, Vasilev, ez dago prest akordio hau betetzeko, eta horrek esan nahi du KGBtik ateratzeko modu bakarra heriotza dela.
Ezkutuan doa eta Parisen lan egiteko kontratatzen dute. Aldi berean, hainbat misio eta hilketa burutzen ditu. CIAk aurkitzen duenean, onartzen du haientzat agente bikoitz gisa lan egitea Miller agentearekin, bere maneiatzaile gisa, Hawaiin berehalako erretiroa eta bizitza babestua izateko promesaren truke. Geroago, Millerrek Vasiliev hiltzeko ardura eman zion, eta CIAk espero du ez egoteak KGBrekin harreman leunagoak izatea. Annak Vasiliev hil zuen eta KGBtik ateratzeko borrokatu zuen. Geroago bilera bat antolatzen du Alex eta Millerrekin, sei hilabeteko atzerapenaren truke bi agentzietatik lapurtu zuen informazioa trukatuz. Joaten denean, Olgak segada egiten dio eta halabeharrez tiro egiten diote bere traizioagatik. Hala ere, bere heriotza itxurak egin eta ihes egiteko gorputz bikoitza erabiltzen du.
Olgak lehenago aurkitu omen zuen Annak CIArekin zuen lotura eta Vasilieven hilketa. Bi emakumeek CIAren planari jarraitzeko konspiratu zuten Olga Vasilieven oinordeko izan zedin, eta gero Annaren exekuzioaren itxurak egin zituzten bi agentziak engainatu eta askatzeko. Olgak grabatutako mezu bat ikusten du, Annak utzi ziona, Olgari esker ona adierazten diona, baina Olgak Vasilieven hilketan parte hartu zuela frogatzen du, Olgak traizionatzen badu.

## Aktoreak

* Sasha Luss: Anna Poliatova
* Luke Evans: Alex Txenkov
* Lera Abova: Maude
* Cillian Murphy: Lenny Miller
* Helen Mirren: Olga
* Alison Wheeler: Dorothee
* Ivan Franek: Mossan
* Andrew Howard: Oleg
* Aleksandr Petrov: Piotr
* Nikita Pavlenko: Vlad
* Anna Krippa: Nika
* Éric Godon: Vassiliev
* Jean-Baptiste Puech: Samy
* Aleksey Maslodudov: Jimmy

## Kanpo estekak

* Datuak: Q43184957
# Anna (Texas)

Anna Texasko hiri bat da. Collin konderrian kokatua dago. 2010ean 8.249 biztanle zituen, 36,40 kilometro koadrotan banatuta.

## Ikus, gainera

* Collin konderria

## Kanpo estekak

* Datuak: Q620328
* Multimedia: Anna, Texas / Q620328
# Alison Spedding

Alison Louise Spedding Pallet edo Alicia Céspedes Ballet (Belper, Ingalaterra, 1962ko urtarrilaren 22a) antropologoa eta fikzio idazlea da.

## Biografia

Arkeologia, antropologia eta filosofia ikasi zituen Cambridgeko King Unibertsitatean. 1989an Londresko Ekonomia Eskolan doktoratu zen.1989an, Boliviara joan zen, ordutik irakaslea da San Andresko Unibertsitate Nagusian.
Boliviako gobernuak koka-laborariak kriminalizatzeko politikarekin kritiko agertu da. 1998ko maiatzean, La Pazeko bere etxean sartu zen polizia eta zenbait botika bere esku zirela atxilotu eta 10 urteko kartzela-zigorra ezarri zioten. Akademikoek argi eta garbi azaldu zuten atxiloketa politikoki motibatua izan zela eta hura askatzeko kanpaina egin zuten. 2000. urtean askatu zuten fidantza ordaindu ondoren.
2000ko urtarrilaren 12an, 10 urteko kartzela-zigorra ezarri zioten drogak edukitzeagatik. Marihuana-zalea izatea onartu zuen, eta droga erabilera pertsonalerako zela adierazi zuen arren, epaimahaiak ondorioztatu zuen trafikorako zela.
Boliviako espetxe sisteman izandako esperientzia La segunda vez como farsa (2008) saiakera etnografikoan kontatzen da.

## Obra
### Lan akademikoak

* The Road and the Hills, ISBN ά3426701584 (1986)
* Wachu Wachu. Cultivo de coca e identidad en los Yungas de la Paz (1994)
* Kausachun-Coca. Economía campesina cocalera en los Yungas y el Chapare. Programa de Investigación Estratégica en Bolivia. La Paz (2004).
* Religión en los Andes. Extirpación de idolatrías y modernidad de la fe andina. Instituto Superior Ecuménico Andino de Teología. La Paz, OCLC 778236367 (2008)

### Eleberriak

* Manuel y Fortunato. Una picaresca andina (1997)
* El viento de la cordillera (2001)
* De cuando en cuando Saturnina (2004), un sci-fi, anarco-novela feminista
* Catre de fierro (2015)
* El tiempo, la distancia, otros amantes (1994)

## Erreferentziak

* ↑ Bellos, Alex. (4 de octubre de 2000). «Bolivia bails Briton jailed on drug charge» the Guardian.
* ↑ Sala Penal Segunda SENTENCIA No 164/2000 del 12 de Enero de 2000. .
* ↑ Droga en universidades: Académicos notan riesgo de narcotizar trato con la UMSS de Cochabamba. 30 de mayo de 2018.
* ↑ Alison Spedding: la historia de una familia boliviana. 11 de agosto de 2015.
* ↑ Spedding presenta la novela Catre de fierro. 22 de abril de 2015.

## Kanpo estekak

* Datuak: Q4727190
# Alison Williamson

Alison Williamson (Melton Mowbray, 1971ko azaroaren 3a) arkularia da. Britainia Handia ordezkatu zuen 1992ko Udako Olinpiar Jokoetan, 1996ko Udako Olinpiar Jokoetan, 2000ko Udako Olinpiar Jokoetan, 2004ko Udako Olinpiar Jokoetan, 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak

* ↑ Alison Williamson
* ↑ Alison WILLIAMSON

## Kanpo estekak

* Datuak: Q434402
* Multimedia: Alison Williamson / Q434402
# Alison Lohman

Alison Marion Lohman (Palm Springs, Kalifornia; 1979ko irailaren 18a) aktore estatubatuarra da. Laburmetrai eta pelikula independentetan paper txikiak betez ekin zion ibilbideari, 2002. urtean ezagun egin zen White Oleander filmarekin. Ordutik hainbat ekoizpenetan aritu izan da lanean zineman eta baita telesaioetan ere. Esate baterako, Pasadena, 7th Heaven, Flicka eta The Big White ikus-entzunezkoetan.

## Hastapenak

Aita arkitektoa eta ama okina zuen aktoreak gaztea, 9 urte zituela hasi zen antzerkia egiten, baita kantatzen eta dantzatzen ere. Bere herrian hainbat obratan antzeztu ostean 1990. urtean 11 urte zituela “Desert Theater League” sariketako aktore musikal onenaren saria jaso zuen. Derrigorrezko bigarren hezkuntza amaitzean, 1997. urtean, Los Angelesera joan zen antzerkigintza ikastera.

## Zinemagintzako ibilbidea

Bere lehen lan esanguratsua White Oleander filmean gorpuztu zuen Astrid Magnussen pertsonaia izan zen. Peter Kosminskyk zuzendutako Jane Fitch idazlearen eleberrian oinarritutako filmean hain zuzen. 2003. urtean, Ridley Scott ek zuzendutako umore beltzean oinarritutako Matchstikck Men filmean hartu zuen parte, Angelaren papera betez. Urte berean mundu mailan ezagun egin zen Tim Burton ren Big Fish filmean hartu zuen parte. Ordutik hamaika ikus-entzunezkotan hartu du parte, Where the Truth Lies, The Big With, Beowulf, Gamer pelikuletan besteak beste. Kamera aurrean eginiko azken lana 2016. urtean grabatutako Officer Downe pelikulakoa da.

### Zinema

| Urtea | Filmaren izena | Rola |
| 1998 | Kraa! The Sea Monster | Curtis |
| 1999 | Planet Patrol | Patrolman Curtis |
| 1999 | The Auteur Theory | Teen Rosemary |
| 1999 | The Thirteenth Floor | Honey Bear Girl |
| 2000 | The Million Dollar Kid | Courtney Hunter |
| 2001 | Alex in Wonder | Camelia |
| 2001 | Delivering Milo | Ms. Madeline |
| 2002 | White Oleander | Astrid Magnussen |
| 2002 | White Boy | Amy |
| 2003 | Big Fish | Young Sandra Templeton |
| 2003 | Matchstick Men | Angela |
| 2005 | Nausicaä of the Valley of the Wind | Nausicaä |
| 2005 | The Big White | Tiffany |
| 2005 | Where the Truth Lies | Karen O'Connor |
| 2006 | Delirious | K'harma Leeds |
| 2006 | Flicka | Katy McLaughlin |
| 2007 | Beowulf | Ursula |
| 2007 | Things We Lost in the Fire | Kelly |
| 2009 | Gamer | Trace |
| 2009 | Drag Me to Hell | Christine Brown |
| 2015 | The Vatican Tapes | Psych Patient |
| 2016 | Urge | Mother |
| 2016 | Officer Downe | Sister Blister |

### Telebista

| Urtea | Saioaren izena | Rola |
| 1998 | Pacific Blue | Molly |
| 1998 | 7th Heaven | Barbara |
| 1999 | Crusade | Claire |
| 1999 | Safe Harbor | Hayley |
| 2000 | Sharing the Secret | Beth Moss |
| 2000–2001 | Tucker | McKenna Reid |
| 2001–2002 | Pasadena | Lily McAllister |

## Erreferentziak

* ↑ (Ingelesez) «TV Show Dramas» LiveAbout (Noiz kontsultatua: 2022-05-02).
* ↑ «Alison Lohman Biography (1979-)» www.filmreference.com (Noiz kontsultatua: 2022-05-02).

## Kanpo estekak

* Datuak: Q4518
* Multimedia: Alison Lohman / Q4518
# Alison Lurie

Alison Lurie (Chicago, AEB, 1926ko irailaren 3a - Ithaca, New York, 2020ko abenduaren 3a) estatubatuar eleberrigilea izan zen.

## Bizitza

Massachusettseko Radcliffe College eskolan egin zituen ikasketak. 1968. urteaz geroztik Cornell Unibertsitateko irakasle izan zen. Bere lehenengo eleberriak unibertsitatearen giroa dute oinarri. Luriek kronika bat egiten du bere lanetan, umore puntuarekin, jende-jantziaren artean dagoen nahigabeagatik. Irudizko lagunak (1967) lanean erlijio-gurtza bitxi bati buruz hitz egiten du, eta Benetako jendea (1969) lanean, berriz, idazle-kolonia bati buruz idazten du. Bizitza sozialaren fabula horietan ohiko gaiak dira leialtasunik eza eta sexu-porrota. Maitasuna eta adiskidetasuna (1972) lana unibertsitateko maitasun-harreman baten kronika da; Gerra familian (1974) lanean, berriz, senar-emazte batzuen haustura kontatzen du, atzean Vietnamgo gerra ikusten dela; Bakarrik umeak (1979), ume baten begiradaren bidez helduen mundu hertsiaren irudia erakusten du. 1984an idatzi zuen Kanpoko arazoak (1984) lanak Pulitzer saria jaso zuen. Azkeneko lanen artean nabarmentzekoa da Lorin Jonesi buruzko egia. Saiakera liburuak ere idatzi zituen: Soinekoaren hizkuntza (1981) eta Ez kontatu helduei (1990). Luriek, bestalde, hainbat antologia antolatu zituen, hala nola Gaur egungo maitagarri ipuinen Oxfordeko liburua.

## Obra

* 1962 Love and Friendship (eleberria).
* 1965 The Nowhere City (eleberria).
* 1967 Imaginary Friends (eleberria).
* 1969 Real People (eleberria).
* 1974 The War Between the Tates (eleberria).
* 1979 Only Children (eleberria).
* 1981 The Language of Clothes (saiakera).
* 1984 Foreign Affairs (eleberria).
* 1989 The Truth about Lorin Jones (eleberria).
* 1990 Don't Tell the Grownups (saiakerak).
* 1991 The language of clothes (saiakera).
* 1994 Women and ghosts (ipuinak).
* 1998 The Last Resort (eleberria).
* 2003 Boys and girls forever (saiakerak).
* 2006 Truth and Consequences (eleberria).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q272638
# Alison Pill

Alison Pill (Toronto, Kanada, 1985) kanadar aktorea da, haurra zenetik antzezle izan dena.
Berak parte hartu duen filmen artean daude: Confessions of a Teenage Drama Queen (2004), Plain Truth (2004), Milk (2008), Scott Pilgrim vs. the World (2010), Midnight in Paris (2011), Zoom (2015) eta Vice (2018).
Telesailetan, egon izan da The Pillars of the Earth (2010), The Newsroom (2012–14), American Horror Story: Cult (2017), Devs (2020) eta Star Trek: Picard (2020) egiten.

## Bizitza

Alison Pill Toronto, Ontario, Kanadan jaio zen. Bere aita, ingeniaria lanbidez, estoniarra da.
Joshua Leonard aktorearekin ezkondu zen Pill 2015eko maiatzean.

## Erreferentziak

* ↑ (Ingelesez) Staff, W. W. D.; Staff, W. W. D.. (2008-12-12). «Teen Vogue’s Holiday Soiree» WWD (Noiz kontsultatua: 2020-05-18).
* ↑ (Ingelesez) «The Newsroom's Alison Pill Marries Joshua Leonard in Yellow Dress!» Us Weekly 2015-05-25 (Noiz kontsultatua: 2020-05-18).
* Datuak: Q237781
* Multimedia: Alison Pill / Q237781
# Alison Krauss

Alison Maria Krauss (Decatur, Illinois, 1971ko uztailaren 23a) estatubatuar abeslaria eta biolin-jotzailea da, country estilokoa. Grammy sari gehien irabazi dituen emakumea da (27, 2016 arte).

## Diskografia

* 1985: Different Strokes
* 1987: Too Late to Cry
* 1989: Two Highways (Union Station-ekin)
* 1990: I've Got That Old Feeling
* 1992: Every Time You Say Goodbye (Union Station-ekin)
* 1994: I Know Who Holds Tomorrow (The Cox Family-rekin)
* 1995: Now That I've Found You: A Collection
* 1997: So Long So Wrong (Union Station-ekin)
* 1999: Forget About It
* 2001: New Favorite (Union Station-ekin)
* 2002: Live (Union Station-ekin)
* 2004: Lonely Runs Both Ways (Union Station-ekin)
* 2007: A Hundred Miles or More: A Collection
* 2007: Raising Sand (Robert Plant-ekin)
* 2009: Essential Alison Krauss
* 2011: Paper Airplane (Union Station-ekin)

## Erreferentziak

* ↑ Leopold, Todd. Plant, Krauss rise with 'Raising Sand' at Grammys. edition.cnn.com (Noiz kontsultatua: 2016-04-15).
* ↑ Robert Plant & Alison Krauss: Raising Sand. blogseitb.net (Noiz kontsultatua: 2016-04-15).

## Kanpo estekak

* (Ingelesez) Webgune ofiziala, alisonkrauss.com
* Datuak: Q371782
* Multimedia: Alison Krauss / Q371782
# Alison Moyet

Geneviève Alison Jane Moyet (Basildon, Essex, Ingalaterra, 1961eko ekainaren 18a) abeslari ingelesa da. Blues estiloko ahots kontralto nabarmena dauka. Yazoo bikotearen erdia izaten iritsi zen ospera, baina elektropop talde horren ibilera laburraren ondoren, bakarkako karrera egin zuen.

## Erreferentziak

* ↑ (Ingelesez) «The Quietus | Features | A Quietus Interview | Alison Moyet Interviewed: Only You - The Story & End Of Yazoo» The Quietus (Noiz kontsultatua: 2021-01-08).
* Datuak: Q237820
* Multimedia: Alison Moyet / Q237820
# A Rúa

A Rúa Ourenseko udalerria da, Valdeorras eskualdean dagoena.
2008ko urtarrilaren 1eko erroldaren arabera 4.844 biztanle zituen.

## Ikus, gainera

* Ourenseko udalerrien zerrenda

## Kanpo estekak

* (Galizieraz) Webgune ofiziala.
* Datuak: Q1607619
* Multimedia: A Rúa / Q1607619
# A Scanner Darkly (filma)

A Scanner Darkly (euskaraz: Behaketa Iluna), 2006ko zientzia-fikziozko thriller filma da, Richard Linklater estatubatuar zinemagileak zuzendu zuena. Philip K. Dick idazlearen izenburu berdineko eleberrian oinarriturik dago. Keanu Reeves, Robert Downey Jr., Woody Harrelson, Winona Ryder eta Rory Cochrane izan ziren antzezle nagusiak.
Filma aktoreekin filmatu zen eta, ondoren, marrazki bizidunetakoa bihurtu zuten errotoskopioaren bitartez.

## Argumentua

Oharra: Atal honek istorio osoa edo amaiera argitzen du.
Kalifornia, AEB, Orange konderrian, AEBek drogen aurkako gerra galdu duten garai batean, polizia ezezagun batek (Keanu Reeves) bere lagunak zelatatzeko agindua jasoko du.

## Aktoreak

* Keanu Reeves: Bob Arctor/"Fred"
* Robert Downey Jr.: James Barris
* Woody Harrelson: Ernie Luckman
* Winona Ryder: Donna Hawthorne
* Rory Cochrane: Charles Freck
* Chamblee Ferguson: 2. udaltzain medikua
* Angela Rawna: 1, udaltzain medikua
* Mitch Baker: Brown Bear Ostatuko gonbidatua
* Lisa Marie Newmyer: Connie
* Dameon Clarke: Mike
* Hugo Perez: New Path lantaldeko kidea
* Jason Douglas: New-Path baserriko zuzendaria
* Marco Perella: Donald
* Alex Jones: Zezen adardun kale profeta
* Sean Allen: Additional Fred Scramble Suit Ahotsa (ahotsa)
* Mark Turner: Hank Scramble Suit Aotsa (ahotsa)
* Leif Anders as Freck Suicide Narrator (ahotsa)
* Turk Pipkin: Izakia

## Kanpo estekak

* IMDBko fitxa irakurgai (Ingelesez)
* Datuak: Q300547
# A Serra de Outes

A Serra de Outes, Espainiako Galizia autonomia erkidegoko Outes udalerrian dagoen parrokia bat da, Coruñako probintzian. 2011ko erroldaren arabera 1.146 biztanle zituen.
# A Shot in the Dark (1964ko filma)

A Shot in the Dark (euskaraz Tiroa Iluntasunean), 1964ko Blake Edwards estatubatuarrak uzendutako komedia film bat da. The Pink Panther saileko film bat da, eta Marcel Achardren L'Idiote (1960, Ergela) eta Harry Kurnitzen A Shot in the Dark (1961, Tiroa Iluntasunean) antzezlanetan oinarritua dago. Peter Sellers, Elke Sommer, George Sanders eta Herbert Lom aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Frantzia, Jacques Clouseau (Peter Sellers) inspektore axolagabeak Miguel Ostos maitalea hiltzea errudun egin duten Maria Gambrelli (Elke Sommer) neska gaztearen kasua argitzeko ardura jaso du.

## Aktoreak

* Peter Sellers: Jacques Clouseau inspektorea
* Elke Sommer: Maria Gambrelli
* George Sanders: Benjamin Ballon
* Herbert Lom: Charles Dreyfus
* Tracy Reed: Dominique Ballon
* Graham Stark: Hercule Lajoy
* Moira Redmo: Simone andrea
* Vanda Godsell: LaFarge andrea
* Maurice Kaufmann: Pierre
* Ann Lynn: Dudu
* David Lodge: Georges
* André Maranne: François
* Martin Benson: Maurice
* Burt Kwouk: Cato
* Reginald Beckwith: Harreragilea
* Douglas Wilmer: Henri LaFarge
* Bryan Forbes: Kanpalekuko laguntzailea (kredituetan Turk Thrust)
* André Charrise: Joko zaindaria (kredituetan André Charise)
* Howard Greene: Jendarmea
* John Herrington: Doktorea
* Jack Melford: Psikoanalista
* Victor Baring: Taxi gidaria
* Victor Beaumont: Jendarmea
* Tutte Lemkow: Dantzari kosakoa (kredituetan "Dantzari kazakoa")
* Hurtado De Cordoba Balleta: Flamenko dantzariak eta gitarra-jotzailea
* Fred Hugh: Bezeroa
* Rose Hill: Sopranoa
* Tahitian Dantza Taldea: Tahitiar Dantza Taldea

## Kanpo estekak

* IMDBko fitxa irakurgai (Ingelesez)
* Datuak: Q1143501
# A Sacrifice (filma)

A Sacrifice (euskaraz Sakrifizio Bat), 2014ko Jordan Scott britainiarrak zuzendu eta idatzitako drama eta thriller psikologiko bat da. Eric Bana, Sadie Sink eta Sylvia Hoeks aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Ben Monroe (Eric Bana idazlea eta psikologo soziala sekten ahalmenari buruz ikertzeko asmoz Berlin hirira iritsi berri da. Haren alaba Mazzy (Sadie Sink) bertan asmo iluneko mutil batez maitemindu da, mutil hori kultu beldurgarriak egiten dituen eta haien bizitzak mehatxatuko dituen sekta arriskutsu baten lider karismatikoaren eraginpean dago.

## Aktoreak

* Eric Bana: Ben Monroe
* Sadie Sink: Mazzy
* Sylvia Hoeks: Nina
* Jonas Dassler: Martin
* Sophie Rois: Hilma
* Stephan Kampwirth: Max
* Lara Feith: Lotte

## Kanpo estekak

* IMDBko fitxa irakurgai (Ingelesez)
* Datuak: Q114088541
# A Smoked Husband

A Smoked Husband filma David Wark Griffith zinemagilearen lana da, 1908. urtekoa.

## Pertsonaiak

* John R. Cumpson
* Florence Lawrence
* Linda Arvidson
* George Gebhardt
* Robert Harron
* Arthur V. Johnson
* George Nichols
* Alfred Paget
* Mack Sennett
* Harry Solter
* Kate Toncray

## Erreferentziak

* ↑ A Smoked Husband
* ↑ Richard Schickel. D.W. Griffith: An American Life

## Kanpo estekak

* imdb.com
* Datuak: Q2819903
# A Song of Ice and Fire

A Song of Ice and Fire (euskaraz Izotz eta Suzko Abestia), George R. R. Martin estatubatuar idazle eta gidoigilearen epika eta fantasiazko eleberri sail bat da. 1991n A Game of Thrones (Tronu Dema) lehenbiziko eleberria idatzi eta 1996an argitaratu zuen. Martinek hasieran trilogia izateko pentsamenduaz hasi eta azkenenan bost eleberri argitaratu ditu, zazpiraino iristeko asmoarekin. 2011n A Dance with Dragons (Herensugeen Dantza) sailaren bosgarren eleberria argitaratu zuen, eta gaur egun The Winds of Winter (Neguaren Haizeak) seigarren eleberria idazten dihardu.
Izotz eta Suzko Abestiaren saila Westeros eta Essos fikziozko bi kontinenteetan kokatzen da. Atal bakoitzean ikuspuntua aldatuz doa pertsonaia ezberdinen arteanː lehenbiziko eleberria bederatzi pertsonaiaren ikuspegitik kontatua da, eta bosgarrenean hogeita hamaika txandakatzen dira. Hiru istorio nagusi agertzen dira: Westeros menderatzeko asmoz hainbat familiaren arteko gerra dinastikoa, Westerosko ipar muturreko Ibiltari Zuriak / Besteak direlako izakien mehatxuaren areagotzea, eta Burdinazko Tronua bereganatzeko Daenerys Targaryen, kargugabetutako eta erbesteratutako erregearen alabaren grina.
Eleberria sortzeko garaian, Martinek Bi Arrosen Gerra (1455-1485) eta Maurice Druon frantziar idazlearen Les Rois maudits (1955-1977, Errege Madarikatuak) eleberri saila oinarritzat hartu zituen.
2019ko apirilerako mundu osoan liburuen 90 milioi ale saldu ziren eta 2017ko urtarrilean 47 hizkuntzatara itzuliak zeuden.

## Telesaila

Liburu saila berez ezaguna izan arren, mundu osoan ospetsu bilakatzearen arrazoi nagusietako bat sailean oinarritutako Game of Thrones (2011-2019) telesaila da.

## Saila

* A Game of Thrones (1996, Tronu Dema)
* A Clash of Kings (1998, Errege Kasta)
* A Storm of Swords (2000, Ezpaten Ekaitza)
* A Feast for Crows (2005, Bele Festa)
* A Dance with Dragons (2011, Herensuge Dantza)
* The Winds of Winter
* A Dream of Spring

## Kanpo estekak

* George R. R. Martin idazlearen webgunea (Ingelesez)
* Lehenengo kapitulua https://istoriolaburrak.blogspot.com/2017/12/tronuen-jokoa-bran-i.html
* Datuak: Q45875
* Multimedia: A Song of Ice and Fire / Q45875